Dinasti Joseon

**Kerajaan Joseon** (aksara Bali: ᬓᭂᬭᬚᬜ᭄ᬚ᭄ᬭᭀᬲᬾᬬᭀᬦ᭄, , "**Negara Joseon sané Agung**"; taler **Chosŏn**, **Choson**, **Chosun**) inggih punika silih tunggil kerajaan sané kawangun olih Taejo sané kawéntenannyané kirang langkung limang abad, mawit saking bulan Juli 1392 kantos Oktober 1897. Resminyané kagentosin dados Kaprabon Koréa Raya ring bulan Oktober 1897. Kawangun risampuné runtuhnyané dinasti Goryeo sané ibu kotanyané ring Kaesong. Risampuné ngwangun dinasti sané anyar, Yi Seong-gye ngingsirang ibu kota kerajaan sané dumunné ring Kaesong, kagingsirang ka ba delod ring wewidangan Hanseong, sané mangkin kabaos Seoul. Yi Seong-gye prasida ngingsirang miwah ngaonang raja Goryeo U. Wates kalér kerajaan kajimbarang ring wates-wates palemahan ring Yalu miwah Sungai Tumen malarapan antuk ngaonang suku Jurchen. Joseon inggih punika dinasti sané pinih untat miwah pinaka dinasti Konfusianisme sané dirghayusa.

Joseon madué pangapti miwah doktrin Konfusianisme Tiongkok ri sajeroning krama Koréa ring masa pamrentahannyane.  Neo-Konfusianisme kapasang pinaka ideologi sané anyar punika mawinanBuddhisme kajekjek miwah kasiksa ring masa dinasti Joseon. Joseon taler nguatang tata titi sané efektif ring wewidangan korea miwah dados saksi sayan nincapnyané budaya klasik korea, perdagangan, kaweruhan, sastra miwah teknologi. Sakewanten  dinasti puniki enduk pisan ring ungkur abad ka-16 miwah ring pangawit abad ka-17, ri kala Invasi Jepang ring Koréa (1592-1598) miwah serangan kapertama taler kaping kalih Manchu ring Koréa warsa 1636 sané das nyerbu Semenanjung Koréa. Joseon sayan enduk ring abad ka-18 riantukan makeh krana minakadi wénten ngrebutin kuasa, tekanan internasional miwah pemberontakan.

Masa Joseon ngicen warisan sané akeh pisan ringg krama Koréa modern;makeh Kebudayaan Koréa modern, tata titi, miwah parilaksana krama majeng ring pikobet-pikobet mangkin, miwah basa Koréa modern taler dialek-dialeknyane sané mawit saking  budaya miwah tradisi Joseon.

## Lelintihan
### Ring pangawit masa Joseon

#### Pamikukuh Dinasti Anyar
Ring panguntat abad ka-14, Dinasti Goryeo sané mayusa kirang langkung 500 warsa kawangun meweh pisan ring warsa 918, karuntuhang antuk perang sané sue pisan. Raris medal Dinasti Ming, istana kerajaan ring Goryeo sané kepah dados kalih fraksi sané matungkalik: klompok sané kapimpin olih Jenderal Yi (sané nukung Ming) miwah klompok sané kapimpin olih Jenderal Choe (sané nukung Yuan).

Goryeo ngaku dados sentana saking krajaan kuno Goguryeo (raris kabaos Goryeo); sakadi ngamecikang Manchuria pinaka pah-pahan saking wewidangan Koréa. Daweg utusan Ming rauh ring Goryeo ring warsa 1388, warsa ka-14 ring masa pamrentahan U saking Goryeo, mangda sida nuntut wewidangan ring sisi kalér sané kasuskerahang ring Goryeo, Jenderal Choe ngambil galah punika nyerang Semenanjung Liaodong.

Yi kapilih dados pamimpin, sakewanten ipun berontak miwah nyerang malih ring  ke Kaesong miwah makarya kudeta, kaanggén ngaosrang Raja U, raris ngangkat silih tunggil okan Raja U, Chang dari Goryeo (1388). Ring warsa1392, Yi ngasorang Jeong Mong-ju, pamimpin klompok sané satya ring  Dinasti Goryeo, miwah mecat Raja Gongyang raris kakutang ring Wonju.

Ring pangawit pamrentahanyane, Yi Seonggye, sané mangkinTaejo saking Joseon, mamanah jagi nglanturang nganggén wastan Goryeo majeng ring panagara sané kadruenang miwah nguwah garis pratisentana majeng ring dané paragan, punika mawinan kawénten tradisi Goryeo salami 500 warsa prasida karajegang. Sakewanten makeh pisan pamberontakan saking para bangsawan Gwonmun. 
Risampuné makeh matetimbang, Raja Taejo mutusang jagi ngicen wastan anyar inggih punika "Joseon", sakadi kerajaan Koréa kuno Gojoseon (khususnya Gija Joseon), sané katarka kawangun ring 2,333 SM. Dané taler ngingisirang ibu kota sané ring Kaesong ring Hanyang. Ring bukti arkelogi kerajaan Gojoseon wantah kerajaan sané nglimbak ring abad ka 3 ngantos ka 5 miwah dados kerajaan sané kuat masikian sareng sukus-suku ring wewidangan semennjung korea miwah sané lianan (manchuria). Lianan ring punika, Raja Taejo ngawangun arsitektur ring ibu kota sané anyar, rumasuk Gyeongbuk Palace sané puput ring warsa  1395,  miwah Istana Changdeok (1405).

### Paiegan Pantaraning Pangeran

Raja Taejo madruwe istri kakalih, sané makakalih ngicen putra. Pramiswati pertama inggih punika, Ratu Sinui, sané sampun seda ri kala ngaonang Goryeo, sakewanten madué anak lanang akehnyané nenem. Prameswari Raja Taejo risampuné kanobatang dados raja inggih punika Ratu Sindeok, madué putra kakalih. Rikala dinasti anyar kawangun, Taejo maosang indik sapa sira sané jagi nerusang dados ahli waris. Yadiastun Yi Bang-won, putra kalima Taejo miwah Ratu Sineui, ngicenin makeh pisan wantuan mangda ajinnyané prasida dados raja, sakewanten, perdana menteri Jeong Do-jeon miwah Nam Eun ngalemesin  Raja Taejo mangda nadosang okannyané sané kaping kutus (putra kedua Ratu Sindeok) Pangeran Uian (Yi Bang-seok) pinaka Putra mahkota ring warsa 1392. Pikobet punika metu sangkaning Jeong Do-jeon, sané ngawnagun miwah ngenahang dasar-dasar ideologi, kelembagaan, miwah hukum-hukum dinasti anyar sané pinih utama, nyingakin joseon pinaka kerajaan sané kapimpin olih para mentri sané katunjuk olih raja.

Risampuné Ratu Sindeok nadaksara padem, Rikala Raja Taejo kantun sedih sangkaning pramesawrinyané seda, Yi Bang-won sané kapertama nyerang istana miwah mademang Jeong Do-jeon miwah sang sané nukung rumasuk irika makakalih okan Ratu Seondeok miwah putra mahkotaring warsa 1398. Puniki raris kabaos pinaka paiegan pertama Pangeran.

Makesyab riantukan okan-okannyané saling pademang mangda prasida daos raja, miwah sampun sisu sangkaning prameswarinidané padem, Raja Taejo nadosang okanyané sané kaping kalih Yi Bang-gwa pinaka Raja Jeonjong. Silih tunggil sané kamargiang olih Raja Jeongjong pinaka raja inggih punika ngingsirang ibu kota mawali malih ring Kaesong, sané kabaos ngawi shanti. Sakewanten Yi Bang-won ngukuhang kuasanyané miwah maiegan sareng blinnyané Yi Bang-gan, sané meled taler dados raja. Raris Yi Bang-gan sané kaon kakutang ring Dosan, Raris Raja Jeongjong nadosang Yi Bang-won pinaka raja sané kauningin pinaka  Raja Taejong, raja kaping tiga Dinasti Joseon.

## Pamréntahan

Dinasti Joseon ingggih punika monarki sané sentralistik miwah birokrasi Neo-Konfusianisme riantukan kakodifikasi olih Gyeongguk Daejeon, sakadi konstitusi Joseon.

### Raja

Raja madué kuasa mutlak, sakewanten kakuatannyané mapaiketann sareng situasi politik. Raaja kaiket  antuk tradisi, preseden sané katetepang olih raja-raja sadurungnyane, Gyeongguk Daejeon, miwah ajaran Konfusian. Raja ngaptiang rasa saatya sané sujati ring  para mantri miwah rakyat, sakewanteen pejabat taler kaptiang sida nuntun rajja yéning iwang.  Raja sering ngaptiang kritik yéning wénten baya sakadi pinyungkan gerinng agung utawi sané lianan.

## Pustaka

### Bibliografi

* .
* .
* .
* .
* .
* .
* .
* .

### Pranala Jaba

* Cultural Values of the Choson Dynasty  – from Instrok.org, created by the East Rock Institute.
* "Click into the Hermit Kingdom" (Written by Yang Sung-jin and published by Dongbang Media in Seoul, South Korea) – 100 articles in English on the Joseon Dynasty 
* Korean royal family website  – currently available only in Koréan.
* Choson dynasty 
* "Japanese Document Sheds New Light on Korean Queen's Murder"  – Ohmynews.com's uncovered document about murder of Queen Minbi
* "E-Annals Bring Chosun History to Everyman" , The Chosun Ilbo, January 27, 2006.
* "Korean Lee (Yi) Dynasty Granite Sculptures. 

### Pranala jaba